CELEX: 32021D0033
Language: el
Date: 2021-01-14 00:00:00
Title: Εκτελεστική απόφαση (ΕΕ) 2021/33 της Επιτροπής της 14ης Ιανουαρίου 2021 όσον αφορά τη χορήγηση εξουσιοδότησης στην Ισπανία για να εξακολουθήσει να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ σε σχέση με τις παροχές υπηρεσιών από συγγραφείς έως τα τέλη του 2024 [κοινοποιηθείσα υπό τον αριθμό C(2021) 80] (Το κείμενο στην ισπανική γλώσσα είναι το μόνο αυθεντικό)

18.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 15/9
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/33 ΤΗΣ ΕΠΙΤΡΟΠΗΣ
         της 14ης Ιανουαρίου 2021
         όσον αφορά τη χορήγηση εξουσιοδότησης στην Ισπανία για να εξακολουθήσει να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ σε σχέση με τις παροχές υπηρεσιών από συγγραφείς έως τα τέλη του 2024
         
            
               [κοινοποιηθείσα υπό τον αριθμό C(2021) 80]
            
         
         (Το κείμενο στην ισπανική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
         Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 6 παράγραφος 3 πρώτη περίπτωση,
         Αφού ζήτησε τη γνώμη της συμβουλευτικής επιτροπής ιδίων πόρων,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 376 της οδηγίας αριθ. 2006/112/ΕΚ του Συμβουλίου (2), η Ισπανία μπορεί να εξακολουθήσει να απαλλάσσει τις παροχές υπηρεσιών από συγγραφείς του παραρτήματος X μέρος Β σημείο 2 της εν λόγω οδηγίας, με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1993. Σύμφωνα με το άρθρο 2 παράγραφος 2 του κανονισμού (ΕΟΚ, Ευρατόμ) αριθ. 1553/89 αυτές οι πράξεις πρέπει να λαμβάνονται υπόψη για τον καθορισμό της βάσης των ιδίων πόρων που προέρχονται από τον φόρο προστιθέμενης αξίας (ΦΠΑ).
                  
               
                     (2)
                  
                  
                     Με την εκτελεστική απόφαση (ΕΕ, Ευρατόμ) 2015/2189 της Επιτροπής (3), επετράπη στην Ισπανία να χρησιμοποιεί ορισμένες κατά προσέγγιση εκτιμήσεις σε σχέση με τις παροχές υπηρεσιών από συγγραφείς που αναφέρονται στο παράρτημα X μέρος B σημείο 2 της οδηγίας 2006/112/ΕΚ για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 2015 έως την 31η Δεκεμβρίου 2019.
                  
               
                     (3)
                  
                  
                     Με επιστολή της 19ης Φεβρουαρίου 2019, η Ισπανία ζήτησε εξουσιοδότηση από την Επιτροπή για να εξακολουθήσει να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ. Ειδικότερα, η Ισπανία δεν μπορεί να υπολογίσει ακριβώς τη βάση των ιδίων πόρων που προέρχονται από τον ΦΠΑ για τις πράξεις που αναφέρονται στο παράρτημα X μέρος B σημείο 2 της οδηγίας 2006/112/ΕΚ σε σχέση με τις παροχές υπηρεσιών από συγγραφείς. Ο υπολογισμός αυτός ενδέχεται να επισύρει αδικαιολόγητα διοικητικά βάρη σε σχέση με το αποτέλεσμα των πράξεων αυτών στο σύνολο της βάσης ιδίων πόρων που προέρχονται από τον ΦΠΑ της Ισπανίας. Ως εκ τούτου, θα πρέπει να επιτραπεί στην Ισπανία να μην λαμβάνει υπόψη την παροχή υπηρεσιών από συγγραφείς για τον υπολογισμό της βάσης των πόρων ΦΠΑ.
                  
               
                     (4)
                  
                  
                     Για λόγους διαφάνειας και ασφάλειας δικαίου, η εφαρμογή αυτής της εξουσιοδότησης είναι σκόπιμο να περιοριστεί χρονικά,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 2020 έως την 31η Δεκεμβρίου 2024, επιτρέπεται στην Ισπανία να μην λαμβάνει υπόψη τις παροχές υπηρεσιών από συγγραφείς που αναφέρονται παράρτημα X μέρος Β σημείο 2 της οδηγίας 2006/112/ΕΚ.
         
         
            Άρθρο 2
            Η παρούσα απόφαση απευθύνεται στο Βασίλειο της Ισπανίας.
         
         
            Βρυξέλλες, 14 Ιανουαρίου 2021.
            
               
                  Για την Επιτροπή
               
               Johannes HAHN
               
                  Μέλος της Επιτροπής
               
            
         
         
            (1)  ΕΕ L 155 της 7.6.1989, σ. 9.
         
            (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
         
            (3)  Εκτελεστική απόφαση (ΕΕ, Ευρατόμ) 2015/2189 της Επιτροπής, της 25ης Νοεμβρίου 2015, με την οποία επιτρέπεται στην Ισπανία να μην λαμβάνει υπόψη ορισμένες κατηγορίες πράξεων κατά τον υπολογισμό της βάσης των ιδίων πόρων που προέρχονται από τον ΦΠΑ (ΕΕ L 312 της 27.11.2015, σ. 23).